**Anexa nr. 4**

*la Ghidul cu privire la executarea procedurilor*

*privind evaluarea impactului asupra mediului*

**Aspecte practice pentru identificarea potențialelor efecte asupra mediului și**

**estimarea gradul semnificativ al acestora, reieșind din**

**caracteristicile și amplasarea proiectului**

1. **Folosirea listei de control pentru identificarea posibilității ca proiectul să aibă efecte asupra mediului**

Lista de control cuprinde o serie de întrebări care vor fi luate în considerație pentru a identifica posibilitatea ca proiectul supus analizei să aibă sau nu efecte semnificative asupra mediului. Este organizată în două părți corespunzând primelor două criterii, și anume caracteristicile și amplasamentul proiectului.

În ambele părți există în coloana 1 un număr de întrebări principale, fiecare dintre acestea fiind urmată de alte întrebări subsidiare. Întrebările principale se referă la posibilitatea apariției unei acțiuni/efect ca o consecință a caracteristicilor sau amplasării proiectului atât în faza de construcție, cât și în fazele de funcționare și dezafectare.

Folosind lista se va răspunde la fiecare întrebare subsidiară cu unul dintre următoarele 4 răspunsuri posibile:

* DA – dacă este posibil să apară un efect;
* NU – dacă nu este de așteptat să apară un efect;
* ? – dacă este incertă posibilitatea să apară sau nu un efect;
* NC (nu este cazul) – dacă întrebarea nu este relevantă pentru proiectul în cauză.

Răspunsurile se înscriu în coloana 2. Pentru cazurile în care s-a răspuns prin „DA”, următorul pas este de a decide dacă este posibil ca efectul respectiv să fie semnificativ.

1. **Folosirea listei de control pentru identificarea posibilității ca efectul să fie semnificativ.**

Deseori apar dificultăți atunci când trebuie să se decidă dacă efectul este semnificativ. Este util ca cel care ia această hotărâre să aibă în vedere în ce măsură efectul respectiv poate avea un rol hotărâtor asupra deciziei de emitere a acordului de mediu pentru proiectul respectiv. Pentru fiecare efect la care în coloana a 2 s-a răspuns prin „DA” se vor pune întrebările, de mai jos, iar răspunsul se va înscrie în coloana 3 a listei de control.

*Întrebări referitoare la semnificația efectului*:

1. Natura efectului – impactul este deosebit de complex sau este unul neobișnuit în zona respectivă?
2. Mărimea sau importanța efectului – cât de mult se va schimba situația existentă?
3. Extinderea geografică a efectului – pe ce zonă se va resimți efectul?
4. Există posibilitatea unui impact transfrontier?
5. Câți oameni sau câți alți receptori vor fi afectați?
6. Vor fi afectate resurse ori alte caracteristici valoroase sau rare ale mediului?
7. Există riscul de depășire a standardelor de mediu?
8. Există riscul să fie afectate arii sau zone protejate?
9. Care este posibilitatea de apariție a impactului?
10. Impactul va fi pe termen scurt, mediu sau lung?
11. Impactul va fi permanent sau temporar?
12. Impactul se va manifesta continuu sau intermitent? Pentru un impact intermitent care va fi frecvența de manifestare?
13. Impactul va fi ireversibil?
14. Impactul poate fi remediat sau compensat?
15. Inițiatorul proiectului și/sau titularul documentație este de acord să introducă în propunerea de proiect măsurile necesare pentru evitarea, reducerea sau compensarea impactului advers semnificativ?

După completarea coloanei 3 urmează să se decidă dacă proiectul va fi supus evaluării impactului asupra mediului. Nu există o regulă general aplicabilă în acest sens. Teoretic, se poate cere efectuarea evaluării impactului asupra mediului dacă există un singur răspuns „DA” în coloana 3. Oricum, cu cât există mai multe răspunsuri „DA” cu atât este mai justificată cererea/solicitarea efectuării evaluării impactului asupra mediului.

Prezența răspunsurilor de tip „ ? ” în coloanele 2 sau 3 indică faptul că există incertitudini cu privire la apariția sau semnificația efectului respectiv, caz în care este nevoie să se ceară evaluarea impactului asupra mediului pentru că acest proces va conduce la clarificarea incertitudinilor.

1. **Luarea deciziei etapei evaluării prealabile a impactului asupra mediului.**

După completarea listei de control autoritatea competentă ia decizia, privind încadrarea proiectului și stabilește obligativitatea efectuării evaluării impactului asupra mediului, având în vedere motivarea semnificației efectului din coloana 3.

Dacă în urma contestării deciziei etapei de evaluare prealabilă se constată că este necesară modificarea acesteia, se reevaluează proiectul completându-se din nou Lista de control pe baza noilor date și se ia o nouă decizie a etapei prealabile motivându-se schimbarea deciziei inițiale.

Reevaluarea deciziei se efectuează și în cazul când, autoritatea competentă decide organizarea ședinței grupului de lucru pentru analiză tehnică a informației privind evaluarea impactului asupra mediului, pentru a evalua și consulta solicitările referitoare la dezvoltarea oricăror proiecte aflate în procedura de reglementare, și sunt obținute punctelor de vedere justificate, noi și/sau diferite, din partea membrilor invitați și/sau din partea publicului interesat.

Pentru a asigura obiectivitatea etapei prealabile, transparența asupra deciziei luate și controlul procesului de evaluare a impactului asupra mediului, autoritatea competentă păstrează atât Lista de control completată, cât și informația furnizată de inițiatorul proiectului și o pune la dispoziția publicului interesat, la cerere.

**LISTA DE CONTROL**

|  |
| --- |
| **Caracteristicile proiectului** |
| Întrebări | DA / NU / ? / NC | Este posibil ca efectul să fie semnificativ?De ce? |
| 1 | 2 | 3 |
| Întrebare – Proiectul va implica una din următoarele acțiuni, care vor crea schimbări în zonă ca rezultat al naturii, formei sau scopului noii investiții? |
| 1. | Schimbare permanentă sau temporară a folosinței terenului, modului de acoperire sau topografiei, inclusiv creșterea gradului de folosire a terenului? |  |  |
| 2. | Eliberarea terenului existent de vegetație și clădiri? |  |  |
| 3. | Noi folosințe ale terenului? |  |  |
| 4. | Investigații preliminare fazei de construcție (ex. teste de sol, foraje) ? |  |  |
| 5. | Lucrări de construcții? |  |  |
| 6. | Lucrări de demolare? |  |  |
| 7. | Amplasamente temporare folosite pentru lucrările de construcții sau locuințe pentru constructori? |  |  |
| 8. | Construcții supraterane, structuri sau lucrări de terasament, inclusiv excavații? |  |  |
| 9. | Lucrări subterane inclusiv mine sau tunele? |  |  |
| 10. | Lucrări de îmbunătățiri funciare? |  |  |
| 11. | Dragare? A săpa fundul unei ape și a îndepărta materialul rezultat în vederea înlesnirii navigației sau regularizării inundațiilor?  |  |  |
| 12. | Structuri costiere (ex. diguri, chei, platforme și terminale de transbordări marfare/pasageri pe căi navigabile interne –fluviu, râu). |  |  |
| 13. | Procese de producție și fabricație? |  |  |
| 14. | Construcții pentru depozitarea mărfurilor și materialelor? |  |  |
| 15. | Instalații pentru tratarea sau eliminarea deșeurilor solide sau a efluenților lichizi? |  |  |
| 16. | Construcții pentru adăpostirea muncitorilor pe durate mari de timp? |  |  |
| 17. | Intensificarea traficului de orice fel în timpul etapei de construcție sau funcționare? |  |  |
| 18. | Rute noi sau modificate de drumuri, căi ferate, aeriene, căi de transport pe apă sau alte infrastructuri, inclusiv stații, porturi, aeroporturi etc.? |  |  |
| 19. | Închiderea sau devierea rutelor existente de transport sau infrastructură conducând la modificări de trafic? |  |  |
| 20. | Linii de transport electric sau conducte, noi sau modificate? |  |  |
| 21. | Îndiguire, barare, desecare, regularizare sau alte schimbări în hidrologia cursurilor de apă sau a acviferelor? |  |  |
| 22. | Traversări de râuri? |  |  |
| 23. | Prelevarea sau transferul apei din subteran sau din ape de suprafață? |  |  |
| 24. | Modificări de cursuri de apă sau de teren afectând drenarea sau scurgerea apei? |  |  |
| 25. | Transport de persoane sau materiale necesare în timpul fazelor de construcție, funcționare sau dezafectare? |  |  |
| 26. | Demontarea sau scoaterea din funcțiune pe perioade mai mari de timp, sau lucrări de restaurare? |  |  |
| 27. | Activități care continuă pe parcursul scoaterii din funcțiune și care pot avea un impact asupra mediului? |  |  |
| 28. | Aflux permanent sau temporar de populație? |  |  |
| 29. | Introducerea de specii neautohtone? |  |  |
| 30. | Pierderea unor specii native sau a diversității genetice? |  |  |
| 31. | Orice alte acțiuni? |  |  |
| Întrebare – Proiectul va folosi una din următoarele resurse naturale, sau orice alte resurse care sunt neregenerabile sau există în cantitate mică? |
| 32. | Terenuri, în special terenuri aflate în stare naturală (virgine) sau terenuri agricole? |  |  |
| 33. | Apă? |  |  |
| 34. | Substanțe minerale, compuși? |  |  |
| 35. | Păduri și material lemnos? |  |  |
| 36. | Energie, inclusiv electricitate și combustibili |  |  |
| 37. | Orice alte resurse? |  |  |
| Întrebare – Proiectul presupune folosirea, depozitarea, transportul, manevrarea sau producerea de substanțe sau materiale care pot fi dăunătoare sănătății populației sau mediului, sau care pot spori temerile că proiectul ar avea un risc pentru sănătatea populației? |
| 38. | Proiectul implică folosirea de substanțe sau materiale care sunt riscante sau toxice pentru sănătatea populației sau pentru mediu (floră, faună, alimentări cu apă)? |  |  |
| 39. | Proiectul va modifica incidența bolilor sau va afecta vectorii boală (ex. boli generate de insecte sau de apă contaminată sau poluată)? |  |  |
| 40. | Proiectul va afecta bunăstarea populației (ex. prin schimbarea condițiilor de viață)? |  |  |
| 41. | Există grupuri de populație vulnerabile în mod special, care pot fi afectate de proiect (ex. pacienți spitalizați, bătrâni)? |  |  |
| 42. | Orice alte cauze? |  |  |
| Întrebare – Proiectul va produce deșeuri solide în timpul construirii, funcționării sau încetării activității? |
| 43. | Materiale excavate, minereu steril sau deșeuri de mină? |  |  |
| 44. | Deșeuri municipale ? |  |  |
| 45. | Deșeuri periculoase sau toxice (inclusiv deșeuri radioactive)? |  |  |
| 46. | Alte deșeuri din procese industriale? |  |  |
| 47. | Surplus de produse? |  |  |
| 48. | Nămol de canalizare sau din stația de epurare? |  |  |
| 49. | Deșeuri provenite din construcții sau demolări? |  |  |
| 50. | Mașini sau echipamente/utilaje care nu mai sunt utilizate? |  |  |
| 51. | Soluri sau alte materiale contaminate? |  |  |
| 52. | Deșeuri din agricultură? |  |  |
| 53. | Orice alte deșeuri solide sau lichide? |  |  |
| Întrebare – Proiectul va avea ca efect emiterea în aer de poluanți sau orice alte substanțe periculoase, toxice sau nocive? |
| 54. | Emisii de la arderea combustibililor fosili, din surse staționare sau mobile? |  |  |
| 55. | Emisii din procesele de producție? |  |  |
| 56. | Emisii la manevrarea materialelor, inclusiv depozitarea sau transportul acestora? |  |  |
| 57. | Emisii din activități de construcție, inclusiv din instalații tehnice și echipamente aferente? |  |  |
| 58. | Praf sau mirosuri din manevrarea materialelor, inclusiv materiale de construcție, ape uzate și deșeuri? |  |  |
| 59. | Emisii de la incinerarea deșeurilor medicale? |  |  |
| 60. | Emisii de la reciclarea, valorificarea, eliminarea sau depozitarea deșeurilor? |  |  |
| 61. | Emisii în aer liber de la deșeurile provenite ca resturi de la operațiuni de tăiere sau din activitatea de construcții? |  |  |
| 62. | Emisii din orice alte surse? |  |  |
| Întrebare – Proiectul va cauza zgomote și vibrații sau va avea ca efect radiație luminoasă, termică sau alte forme de radiații electromagnetice? |
| 63. | Din exploatarea echipamentelor ca de ex. motoare, instalații tehnice de ventilare, vibratoare, concasoare, etc? |  |  |
| 64. | Din procese industriale sau similare acestora? |  |  |
| 65. | Din construcții sau demolări? |  |  |
| 66. | Din explozii sau folosirea acumulatorilor electrici? |  |  |
| 67. | Din traficul generat de lucrările de construcție? |  |  |
| 68. | Din sisteme de iluminare sau răcire? |  |  |
| 69. | Din surse de radiații electromagnetice (considerând efectele asupra populației sau asupra eventualelor echipamente sensibile aflate în apropiere) |  |  |
| 70. | Din orice alte surse? |  |  |
| Întrebare – Proiectul va conduce la riscul de contaminare a solului sau apei prin emisiile de poluanți pe terenuri sau ape de suprafață, ape subterane, zone și fâșii de protecție a apelor ? |
| 71. | Din manevrarea, depozitarea sau deversarea de materiale periculoase sau toxice? |  |  |
| 72. | De la deversarea/evacuarea de ape de canalizare sau a altor efluenți (indiferent dacă aceștia sunt sau nu epurați) în ape sau pe sol? |  |  |
| 73. | Prin depunerea în ape sau pe sol a poluanților emiși în aer? |  |  |
| 74. | Există riscul ca, pe termen lung, poluanții care provin din aceste surse să se acumuleze în mediu? |  |  |
| Întrebare – Există riscul ca, în timpul construirii sau funcționării proiectului, să se producă accidente care pot afecta sănătatea populației sau mediului? |
| 75. | Din explozii, deversări, incendii, etc., depozitarea, manipularea, folosirea sau producerea de substanțe periculoase sau toxice? |  |  |
| 76. | Din evenimente care se situează în afara condițiilor normale ale protecției mediului (ex. avarierea sistemelor pentru controlul poluării)? |  |  |
| 77. | Proiectul poate fi afectat de dezastre naturale care conduc la pagube pentru mediu (ex. inundații, cutremure, alunecări de teren etc.)? |  |  |
| Întrebare – Proiectul va conduce la schimbări sociale? |
| 78. | Schimbări în structura populației: număr, vârstă, ocupație, grupuri sociale, etc.? |  |  |
| 79. | Prin strămutarea populației sau demolarea de locuințe, localități sau utilități ale localităților? |  |  |
| 80. | Prin migrarea unor locuitori veniți din alte localități sau prin crearea de localități noi? |  |  |
| 81. | Prin suprasolicitarea utilităților sau serviciilor locale, ca de ex. cele pentru locuire, educație, sănătate? |  |  |
| 82. | Prin crearea de locuri de muncă în timpul fazei de construcție sau funcționare, sau invers, prin reducerea locurilor de muncă disponibile cu efecte asupra șomajului și a economiei? |  |  |
| 83. | Orice alte cauze? |  |  |
| Întrebare – Există alți factori care pot fi luați în considerare? |
| 84. | Ca urmare a proiectului, vor fi imperios necesare dezvoltării ulterioare care ar putea avea un impact semnificativ asupra mediului, ca de ex. mai multe locuințe, drumuri noi, unități industriale suport sau utilități noi, etc)? |  |  |
| 85. | Proiectul va conduce la dezvoltarea utilităților suport, dezvoltarea industriilor auxiliare sau alte dezvoltări care ar putea avea un impact asupra mediului, ex.:* Infrastructură suport (drumuri, alimentare cu energie, tratarea deșeurilor sau epurare a apei uzate etc.)?
* Dezvoltarea locuințelor?
* Industria extractivă?
* Industria pentru furnizarea materiilor prime?
* Altele?
 |  |  |
| 86. | Proiectul ar putea limita modul de folosire ulterioară a amplasamentului astfel încât să existe un impact semnificativ asupra mediului? |  |  |
| 87. | Proiectul va constitui un precedent pentru o dezvoltare viitoare? |  |  |
| 88. | Proiectul va avea efecte cumulative datorită vecinătății cu alte proiecte existente sau planificate și care au efecte similare? |  |  |
| 89. | Proiectul se referă la sistarea definitivă/dezafectarea unor activități? În acest caz, poate exista impact postînchidere? |  |  |
| Rezumatul comentariilor privind caracteristicile proiectului care indică faptul că este necesară efectuarea evaluării impactului asupra mediului și elaborarea documentației privind evaluarea impactului asupra mediului.………………………… |

|  |
| --- |
| **Amplasarea proiectului** |
| Întrebări | DA / NU / ? / NC | Este posibil ca efectul să fie semnificativ?De ce? |
| 1 | 2 | 3 |
| Întrebare – Proiectul va avea efecte asupra folosinței existente sau viitoare a terenului? |
| 1. | Folosința existentă a terenului? |  |  |
| 2. | Folosința planificată sau zonarea în vederea unei folosințe viitoare? |  |  |
| 3. | Folosința terenului învecinat (cea existentă și cea propusă)? |  |  |
| Întrebare – Există probabilitatea ca proiectul să aibă efecte asupra unor areale sensibile prin ocuparea totală sau parțială a arealului, prin traversarea acestuia sau prin efectuarea unor lucrări de acest fel în interiorul arealului? |
| 4. | Areale protejate în scopul conservării valorilor naturale, peisajului, patrimoniului cultural? |  |  |
| 5. | Zone umede, cursuri de apă sau alte ape importante? |  |  |
| 6. | Areale care conțin resurse de apă subterană sau de suprafață, importante pentru alimentarea cu apă? |  |  |
| 7. | Zone și fâșii de protecție a apelor? |  |  |
| 8. | Deal, stânci, defileuri considerate de înălțime medie sau înaltă? |  |  |
| 9. | Păduri și terenuri împădurite? |  |  |
| 10. | Areale folosite de specii protejate de floră și faună, inclusiv pentru reproducere, cuibărire, hrană, adăpostire, hibernare? |  |  |
| 11. | Areale aflate pe ruta de migrație a păsărilor (sau altor animale, dacă este cazul)? |  |  |
| 12. | Areale deja poluate, de ex. acelea în care standardele de calitatea mediului sunt depășite sau acelea în care solul sau/și apele subterane sunt contaminate? |  |  |
| 13. | Areale dens populate? |  |  |
| 14. | Areale cu folosințe sensibile ex. spitale, școli, lăcașe de cult? |  |  |
| 15. | Areale de înaltă calitate peisagistică sau decorative? |  |  |
| 16. | Areale care datorită topografiei pot fi foarte vizibile și care sunt înconjurate de mulți receptori? |  |  |
| 17. | Areale importante pentru turism și recreere? |  |  |
| 18. | Areale la care publicul are acces larg? |  |  |
| 19. | Areale care conțin importante resurse istorice, culturale și arheologice? |  |  |
| 20. | Areale susceptibile la cutremure, prăbușiri/alunecări de teren, eroziune sau condiții climatice extreme sau adverse, de ex. inversiuni de temperatură, ceață, vânt puternic, etc., care pot afecta proiectul și determina astfel efecte asupra mediului? |  |  |
| 21. | Areale cu sol de bună calitate sau situate în zone unde resursa de teren agricol este săracă? |  |  |
| 22. | Areale rezistente la procesul de regenerare naturală sau artificială? |  |  |
| Rezumat privind caracteristicile amplasamentului proiectului care indică faptul că este necesară efectuarea evaluării impactului asupra mediului și elaborarea documentației privind evaluarea impactului asupra mediului.………………………… |